
The Wall
Η φωτογραφία σε δημόσια έκθεση
Η Φωτογραφική Εταιρία Κύπρου – Τμήμα Πάφου διοργανώνει τον διαγωνισμό THE WALL με στόχο την έκθεση φωτογραφιών μεγάλου μεγέθους σε υπαίθριο δημόσιο χώρο. Με τη συμβολή φωτογράφων τόσο από την Κύπρο, όσο και από το εξωτερικό, ένας δημόσιος τοίχος θα ντυθεί φωτογραφικά. Η εκδήλωση εντάσσεται στο πρόγραμμα εκδηλώσεων της Πολιτιστικής Πρωτεύουσας της Ευρώπης Πάφος2017.
Η εγκατάσταση φωτογραφιών θα παραμείνει στο χώρο για 6 μήνες.

Από τους συμμετέχοντες ζητάμε τέσσερις έγχρωμες φωτογραφίες μέσω των οποίων ο φωτογράφος θα πραγματεύεται το αστικό περιβάλλον (URBAN COLOR). 

Οι φωτογραφίες θα κριθούν από 3μελή επιτροπή η οποία θα αποτελείται από τους:
• Δημήτρη Μακρυγιαννάκη (Σουηδία), φωτογράφος, BURN MY EYE collective.

• Fadi BouKaram (Λίβανος), φωτογράφος, OBSERVE collective. 

• Raluca Furtuna (Ρουμανία), φωτογράφος, BULBphotos collective.

Οδηγίες / Όροι

· Κάθε φωτογράφος θα πρέπει να στείλει τις φωτογραφίες του σε ψηφιακή μορφή ηλεκτρονικά στο email  thewallpafos@gmail.com μέχρι τις 2 Μαϊου 2017.
· Σε περίπτωση που οι φωτογραφίες απεικονίζουν πρόσωπα εν αγνοία τους ή χωρίς την έγκριση τους, την ευθύνη φέρει αποκλειστικά ο φωτογράφος στον οποίο ανήκει το έργο και όχι η ΦΕΚ-Τμήμα Πάφου ή το ΠΑΦΟΣ 2017.
· Κάθε φωτογράφος μπορεί να συμμετέχει με μέχρι τέσσερις φωτογραφίες.  
· Οι φωτογραφίες πρέπει να είναι στη μέγιστη δυνατή ανάλυση και η μεγάλη πλευρά τους θα πρέπει να είναι τουλάχιστον 3000pixels σε ανάλυση 300 dpi.

· Το κόστος συμμετοχής στον διαγωνισμό ορίζεται στα 10 ευρώ. Συμμετοχές χωρίς το χρηματικό αντίτιμο δεν θα γίνουν δεκτές.

· Το δικαίωμα συμμετοχής μπορεί να πληρωθεί μέσω paypal στο λογαριασμό: tstl@cytanet.com.cy (παρακαλούμε να σιγουρευτείτε ότι το καθαρό πληρωτέο ποσό στο λογαριασμό μας είναι 10Ευρώ) ή  με κατάθεση του ποσού στο λογαριασμό  651-101-006665-7 της ALPHA BANK Κύπρου. (Από εξωτερικό: IBAN:CY55 0090 0651 0006 5110 1006 6657, SWIFT: ABKLCY2N). Σε κάθε περίπτωση, αντίγραφο της απόδειξης πληρωμής θα πρέπει να επισυνάπτεται στο email που στέλλονται οι φωτογραφίες.

· Η ΦΕΚ – Τμήμα Πάφου και η Πολιτιστική Πρωτεύουσα της Ευρώπης ΠΑΦΟΣ 2017 διατηρούν το δικαίωμα να χρησιμοποιήσουν τις φωτογραφίες που θα διακριθούν στην προώθηση της έκθεσης αυτής (καθώς και σε μελλοντικές προωθητικές ενέργειες της), με αναφορά στον δημιουργό στον οποίο και ανήκει το έργο. 
· Συμμετοχές από το εξωτερικό γίνονται δεκτές.
 Αποτελέσματα / Έκθεση

· Τα αποτελέσματα θα ανακοινωθούν στην ιστοσελίδα της ΦΕΚ – Τμήμα Πάφου (www.cpspafos.com), στην ιστοσελίδα της ΦΕΚ (www.cps.com.cy) και στα μέσα κοινωνικής δικτύωσης. Επίσης, θα σταλούν στα email όλων των συμμετεχόντων.
· Θα επιλεγούν τριάντα φωτογραφίες.

· Οι φωτογραφίες θα εκτίθενται στην οδό Ζήνωνος (δίπλα από την Καραβέλλα) στην Πάφο από τις 25/05/2016.
· Τα εγκαίνια της μόνιμης εγκατάστασης – έκθεσης φωτογραφίας θα γίνουν στις 22/05/2017. Την ημέρα της εκδήλωσης θα υπάρχει καλλιτεχνικό πρόγραμμα με ζωντανή μουσική και προσφορά ποτού. 

· Οι φωτογραφίες θα εκτυπωθούν και θα ετοιμαστούν για εξωτερική έκθεση  σε μέγεθος 53χ80 cm.
· Η κλίμακα των φωτογραφιών πρέπει να είναι 2:3 (έτοιμη από τους φωτογράφους), διαφορετικά ο υπεύθυνος της έκθεσης θα τις μετατρέψει στην κλίμακα αυτή.

· Οι διοργανωτές θα αναλάβουν το κόστος εκτύπωσης και ετοιμασίας της υπαίθριας έκθεσης. 
· Επομένως, το μόνο κόστος για τον φωτογράφο είναι το δικαίωμα συμμετοχής (€10) με την ευκαιρία να επιλεγεί η δουλειά του για δημόσια έκθεση διάρκειας 6 μηνών στην Πολιτιστική Πρωτεύουσα της Ευρώπης για το 2017.
